Document ID: /roh_data/filtered/fineweb-2-filterrobots_roh.jsonl.gz/20019

Rocky n’è dentant betg la persuna principala en quest film. La persuna principala è Adonis Johnson-Creed, il figl d’Apollo Creed. Apollo era pli baud il grond rival da Rocky, e suenter lura in bun ami.
L’istorgia dal film
El nov film è Rocky Balboa trenader, ed el trenescha il figl da ses anteriur rival ed ami. Uschia sa sviluppescha ina relaziun tut speziala tranter Rocky ed Adonis. E Rocky mussa ch’el n’è betg mo in bun boxist, mabain era in fitg bun trenader.
Schanza sin l'emprim Oscar
Sylvester Stallone è vegnì nominà per sia prestaziun en il film «Creed-Rocky’s Legacy» per in Oscar, quai sco meglier actur secundar. Gia per l'emprim film «Rocky» da l'onn 1977 avevi dà per el duas nominaziuns per in Oscar. La finala survegnì ina tala undraziun n'ha Stallone anc mai. Sche quai gartegia quest onn, vegn enconuschent la fin da favrer.